Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 178/13/8807	Michalovce, 27.6.2014
EEČ : 2-66-231-2014

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 17.4.2013, spisová značka 1 Pv 178/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre spolupáchateľstvo prečinu  krádeže podľa  § 20, §  212 ods. 2 písm. e)  Tr. zákona na tom skutkovom základe, že  v dobe od 08. 04. 2012 do 08. 10. 2012, v Kapušianskych Kľačanoch, okres Michalovce, v rodinnom dome XXXXX neoprávnene odoberali elektrickú energiu tým spôsobom, že na vedenie na stĺpe distribučnej sústavy v obci Kapušianske Kľačany sa priamo na vodiče sústavy pripojili vodičom - elektrickým káblom vedúcim do elektroinštalácie domu priamo bez merania a istenia, čím podľa znaleckého posudku znalca z odboru elektrotechniky spôsobili poškodenej spoločnosti Východoslovenská distribučná a.s., Košice, ul. Mlynská 13, Košice, škodu vo výške 10,17 €, 

Uznesením prokurátora Okresnej prokuratúry Michalovce zo dňa 17.4.2013, spisová značka 1 Pv 178/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:

	Uznesením prokurátora Okresnej prokuratúry  Michalovce sp. zn. 1Pv 178/13 zo 17. 04. 2013 bolo podľa § 216 ods. 1 písm. a,b,c) Tr. poriadku, podmienečne zastavené  trestné  stíhanie pre  spolupáchateľstvo prečinu  krádeže podľa § 20, § 212 ods. 2 písm. e)  Tr. zákona proti obvineným XXXXX a XXXXX. 
											
	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 (dvanásť) mesiacov. Toto rozhodnutie sa stalo právoplatným dňom 26. 04. 2013.
 
	Skúšobná doba pre podmienečné zastavenie trestného stíhania uplynula dňom 26. 04. 2014.

	Po uplynutí skúšobnej doby bol vyžiadaný odpis z registra trestov a správy o povesti obvinených.

	Bolo zistené, že obvinení v priebehu skúšobnej doby viedli riadny život, nedopustili sa žiadneho trestného činu ani priestupku, preto  možno konštatovať, že vyhoveli podmienkam uvedeným v ustanovení § 217 ods. 1 Tr. poriadku.

	Preto bolo rozhodnuté, že obvinení XXXXX a XXXXX sa v skúšobnej dobe podmienečného zastavenia trestného stíhania osvedčili.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor